Guðlaugur Þór Þórðarson hefur sem utanríkisráðherra lagt aukna áherslu á samskipti við Bretland og Bandaríkin og öflugri hagsmunagæslu í EESsamstarfinu , en auk þess gegnir Ísland nú formennsku í Norðurskautsráðinu fram til ársins 2021 . Ísland tók í fyrra sæti í Mannréttindaráði Sameinuðu þjóðanna og hefur látið til sín taka á þeim vettvangi , mikil umræða hefur átt sér stað um tilvist EES-samningsins og ljóst að áfram verður hér deilt um stöðu Íslands í samstarfi Evrópuþjóða . Öllum má vera ljóst að verkefnin eru næg hjá utanríkisráðherra , en alltaf má velta því upp hversu mikil áhrif Ísland hefur í alþjóðakerfinu , hvort sem litið er til norðurslóða eða annarra verkefna . „ Umræðan á Íslandi verður stundum öfgakennd . Það á líka við um utanríkismál , annaðhvort stýrum við og stjórnum öllu eða þá að við skiptum engu máli , “ segir Guðlaugur Þór aðspurður um þetta í viðtali í Þjóðmálum . „ Rödd okkar skiptir þó máli og staðsetning okkar gerir það að verkum að mikilvægi okkar hefur aukist . Það felur ekki bara í sér tækifæri heldur líka ógnir ; því skiptir máli að við vinnum af yfirvegun og skynsemi . Þess vegna skiptir máli að hafa pólitíska samstöðu um utanríkismál þjóðarinnar . “ Sem fyrr segir gegnir Ísland nú formennsku í Norðurskautsráðinu , sem samanstendur af Norðurlandaríkjunum , Bandaríkjunum , Kanada og Rússlandi , auk þess sem sex samtök frumbyggja á norðurslóðum eiga sæti í ráðinu . Guðlaugur Þór segist finna fyrir miklum stuðningi við formennskuáætlun Íslands í ráðinu , þar sem lögð er áhersla á málefni hafsins , loftslagsmál og endurnýjanlega orku , íbúana á svæðinu og loks eflingu Norðurskautsráðsins . „ Það er á okkur hlustað , meðal annars vegna framgöngu okkar sjálfstæðismanna í gegnum tíðina sem gerir það að verkum að okkur hefur lánast að gera hluti sem tekið er eftir , “ segir Guðlaugur Þór . „ Ég er hér að vísa sérstaklega í tvær ákvarðanir sem gera það að verkum að við erum mun sjálfbærari en aðrar þjóðir , annars vegar nýtingu okkar á endurnýjanlegri orku og hins vegar nýtingu okkar á sjávarauðlindinni . Orkunotkun Íslendingar er 85% endurnýjanleg , ef það væri þannig í öðrum ríkjum horfði loftslagsvandinn öðru vísi við . Sjálfstæðismenn studdu dyggilega við hugmyndir um það á sínum tíma að leggja hér hitaveitu , sem sýndi mikið hugrekki fyrir fátæka þjóð sem var nýkomin með fullveldi . Þetta er nokkuð sem íslensk fyrirtæki og stjórnvöld hafa með stolti vakið athygli á erlendis . Það má til dæmis taka dæmi um stærstu hitaveitu heims í Kína , sem er samstarfsverkefni íslenskra og kínverskra aðila . Við sjáum annars staðar að það er verið að búa til rafmagn með jarðvarmavirkjunum í samstarfi og með ráðgjöf Íslendinga . Það er mikil eftirspurn eftir þessari þekkingu og það er mikilvægt fyrir okkur að halda okkur í fremstu röð , enda horfa aðrar þjóðir til okkar í þessum málum . “ Guðlaugur Þór segir að aðrar þjóðir horfi jafnframt til Íslands sem fyrirmyndar þegar kemur að nýtingu sjávarauðlinda . „ Við erum með sjálfbært kerfi þegar kemur að auðlindinni og umhverfinu en auk þess erum við eina þjóðin innan OECD sem fær nettó skattgreiðslu af nýtingu auðlindarinnar , “ segir Guðlaugur Þór . „ Aðrar þjóðir niðurgreiða sjávarútveginn og njóta því ekki arðsemi af auðlindinni . Þetta er mál sem við sjálfstæðismenn beittum okkur fyrir og það var ekki átakalaust . Ég er búinn að eiga óteljandi samtöl við erlenda þjóðarleiðtoga sem spyrja hvernig okkur hafi tekist þetta og hvernig hægt sé að læra af okkur . Allt endurspeglast þetta í utanríkis - og þróunarstefnu okkar . Við starfrækjum fjóra háskóla á vegum Sameinuðu þjóðanna hér á Íslandi , sem er kjarninn í þróunaraðstoð okkar . Þar erum við að kenna það sem við erum góð í ; fiskveiðar , nýtingu á jarðvarma , landgræðslu og jafnréttismál . Þetta eru allt málaflokkar sem við sjálfstæðismenn höfum verið afgerandi í og við getum verið stolt af því . “ Ritið færst einnig í lausasölu í verslunum Pennans / Eymundsson .